**PRAVILA NAGRADNE IGRE**

**VODIMO VAS NA NAJSLAĐE PUTOVANJE PUNIM SRCEM!**

Broj: 1063-3/2023

Dana, 27.09.2023.

**ORGANIZATOR**

**Član 1**

Nagradnu igru organizira ATACO - TRGOVINA I ZASTUPANJA d.o.o. Mostar, Kralja Tomislava L4, P.P. 25, 88 101 Mostar. Identifikacijski broj: 4227039510005. PDV broj: 227039510005

**SVRHA, TRAJANJE I MJESTO PROMOCIJE**

**Član 2**

Nagradna igra provodi se u svrhu dodatne promocije i kupovine čokolade Najlepše želje u svim maloprodajnim objektima Bingo na teritoriju Federacije BiH i Brčko Distrikt Bosne i Hercegovine. Nagradna igra počinje 15.11.2023. godine (od 00:00 sati) i traje do 15.12.2023. godine (do 23:59 sati). Mjesto promocije su svi maloprodajni objekti Bingo na području Federacije BiH i Brčko Distrikt Bosne i Hercegovine, u kojima će se za vrijeme trajanja nagradne igre nalaziti promotivni materijali s informacijama o načinu učešća u nagradnoj igri.

**NAZIV NAGRADNE IGRE**

**Član 3**

Nagradna igra organizira se pod nazivom: **„VODIMO VAS NA NAJSLAĐE PUTOVANJE PUNIM SRCEM!”.**

**FOND NAGRADA**

**Član 4**

Fond nagrada sastoji se od:

|  |  |  |  |
| --- | --- | --- | --- |
| NAGRADA |  | JED. VRIJEDNOST U KM | UKUPNA VRIJEDNOST U KM |
| Voucher - Putovanje za dvoje u Pariz | 1 | 2.500,00 | 2.500,00 |
| Voucher - Putovanje za dvoje u Rim | 1 | 2.500,00 | 2.500,00 |
| Štark poklon paket | 20 | 25,00 | 500,00 |
|  |  |  |  |
| ***TOTAL*** | ***22*** |  | ***5.500,00 KM*** |

Vrijednost nagradnog fonda: 5.500,00 KM (slovima: pethiljadaipetstotina i 00/100 konvertibilne marke).

Voucher za putovanja PUTNIČKE AGENCIJE FIBULA AIR TRAVEL AGENCY D.O.O. se mora iskoristiti do 31.12.2024. godine i isto pokriva troškove koji vrijede za putovanje (ovisno o vrsti aranžmana), a koji se mogu pokriti iznosom vouchera. U slučaju prekoračenja iznosa vrijednosti putovanja dobitnik sam nadokanđuje razliku cijene. U slučaju da dobitnik eventualno izabere putovanje niže vrijednosti, razliku vrijednosti može iskoristiti na neko drugo putovanje uz prethodni dogovor sa agencijim FIBULA. Dobitnik vaučera ne može voucher prebaciti na drugu osobu. Nakon što dobitnik preuzme voucher, dobitnik će sve detalje oko putovanja pregovarati sa gore navedenom agencijom FIBULA. U ugovoru o putovanju koji dobitnik bude potpisivao sa agencijom FIBULA, a prilikom rezervacije, detaljno se navodi šta uključuje aranžman. Sve konkretne informacije vezano za putovanja maloljetnih osoba, vize, dobitnik može tražiti od granične policije i/ili drugih nadležnih organa, mlađe maloljetne osobe moraju imati odobrenje od roditelja ili staratelja. Ukoliko maloljetna osoba dobije nagradu (voucher) organizator će agenciji dostaviti potrebne podatke od roditelja.

**PRAVO UČESTVOVANJA**

**Član 5**

Pravo učestvovanja u nagradnoj igri i izvlačenju imaju sve fizičke osobe s prebivalištem/boravištem u Federaciji BiH i Brčko distrikt Bosne i Hercegovine, koje obave kupovinu u bilo kojem maloprodajnom objektu Bingo na području Federacije BiH i Brčko distrikt Bosne i Hercegovine, osim zaposlenika Organizatora, zaposlenika svih kompanija koje posluju unutar ATLANTIC GRUPA, kompanija angažiranih u ovoj nagradnoj igri (SMS Vision) i zaposlenika u kompaniji Bingo, u kojoj se provodi nagradna igra, te članova njihovih užih obitelji koji sa njima žive u zajedničkom domaćinstvu (roditelji, supružnik, vanbračni drug, djeca). Pravo sudjelovanja imaju sve fizičke osobe preko 18 godina starosti. Maloljetne osobe imaju pravo sudjelovati u skladu sa zakonom. Ako je dobitnik nagrade maloljetna osoba, organizator, odnosno za to ovlaštena osoba, uručuje nagradu osobi koja je po zakonu ili odluci državnog organa određena da se stara o njoj.

**KAKO UČESTVOVATI U NAGRADNOJ IGRI**

**Član 6**

Kupovinom u maloprodajnim objektima Bingo na teritoriju Federacije BiH i Brčko Distrikt Bosne i Hercegovine, u periodu od 15.11.2023. godine (od 00:00 sati) do 15.12.2023. godine (do 23:59 sati) osobe iz člana 5. stječu pravo učešća u nagradnoj igri. Kupovinom čokolade Najlepše želje lavanda i limun 100g ili čokolade Najlepše želje bijelo vino i panna cotta 100g, u svim maloprodajnim objektima Bingo na teritoriji Federacije BiH i Brčko Distrikt Bosne i Hercegovine sudionik stječe pravo učestvovanja u nagradnoj igri. Na broj 091 112 403 potrebno je poslati SMS sa brojem računa i osobnim podacima:

ime i prezime, grad. *(Primjer: brojračuna(razmak)ime(razmak)prezime(razmak)grad) ili popuniti tražene podatke putem platforme* [*www.najlepsezelje.ba*](http://www.najlepsezelje.ba)

Račun je potrebno sačuvati jer će se nagrade moći preuzimati samo uz predočavanje dobitnog računa. SMS poruke se šalju od 15.11.2023. godine (od 00:00 sati) do 15.12.2023. godine (do 23:59 sati). Neće se uzeti u obzir vrijeme kad je poruka poslana, već vrijeme kada je primljena. U nagradnoj igri ulaze samo računi kupljeni u razdoblju vremena trajanja nagradne igre.

 **Član 7**

Broj je isti za sve mobilne mreže, a tarifna kategorija iznosi 0,10 KM + PDV po poruci. Cijene SMS poruka neće se mijenjati u toku nagradne igre. Svi učesnici će dobiti povratnu poruku da je njihova poruka primljena i potvrdu da učestvuju u nagradnoj igri ili ako šalju pogrešnu poruku, dobiti će poruku da je njihova poruka nevažeća i tražiti će se da je pošalju ponovo. Ne postoje ograničenja za učestvovanje u nagradnoj igri. Jedan učesnik može poslati neograničen broj poruka za neograničen broj kupovina po principu jedna kupovina, odnosno jedan račun = jedna poruka. Jedan učesnik može osvojiti više nagrada.

**INFORMACIJE**

**Član 8**

Sve dodatne informacije učesnici mogu potražiti putem korisničke podrške na broj 066 020 020 (Viber) ili mail korisnicka.podrska@smsvision.ba , a koja podrška funkcionira kao pisana komunikacija.

**IZVLAČENJE DOBITNIKA NAGRADA**

**Član 9**

Nagradne će se izvuči 16.12.2023. godine u 10:00 sati i to u prostorijama provajdera SMS Vision d.o.o. koji obavlja tehničku podršku. Objava svih dobitnika bit će u roku od 8 dana od dana izvlačenja, na web sajtu [www.ataco-bih.com](http://www.ataco-bih.com) i/ili [www.bingotuzla.ba](http://www.bingotuzla.ba) i to nakon što Organizator napravi verifikaciju i finalne spiskove.

Izvlačenje se vršiti uz pomoć kompjuterskog softvera koji prikuplja informacije koje se šalju putem SMS poruke i nasumično odrediti svakog pobjednika. Računar će izvući 2 rezervna dobitnika za svaku kategoriju i u slučaju da pobjednik ne ispunjava kriterije da preuzme nagradu, Organizator će se obratiti rezervnim dobitnicima, po redoslijedu kako su izvučeni.

**Član 10**

Organizator će obrazovati tročlanu komisiju koja će voditi zapisnik o toku nagradne igre i o izvlačenju dobitnika, a koji zapisnik će uz svaki dobitak (nagradu) imati sljedeće podatke, ime, prezime i grad.

**Član 11**

Nakon zaprimljenog SMS-a, Viber poruke ili telefonskog poziva, od potencijalnog dobitnika nagrade će se tražiti da predoči Organizatoru ili ovlaštenoj osobi organizatora, potvrdu o kupovini na uvid da bi se potvrdilo da je kupovina obavljena u maloprodajnim objektima Bingo, da su ispunjeni uslovi za učestvovanje u ovoj nagradnoj igri i da je kupovina obavljena tokom trajanja nagradne igre. Potencijalni dobitnici su dužni dostaviti sve tražene podatke u roku od 3 dana od momenta dobivanja obavijesti o potencijalnom dobitku. Nakon potvrde ispravnosti svih podataka, Organizator ili ovlaštena osoba organizatora obavještava da su dobitnici nagrada. Računi i podatci će se na zahtjev Organizatora ili ovlaštene osobe organizatora dostaviti Viberom na broj 066 020 020 ili na e-mail korisnicka.podrska@smsvision.ba Ako su potencijalni dobitnici nagrade naveli nepotpune ili netočne podatke ili/i ne može ih se obavijestiti, i/ili ne dostave podatke u roku i/ili se utvrdi da nisu ispunili sve uvjete za sudjelovanje u nagradnoj igri organizator zadržava pravo ne dodijeliti nagradu istima. U slučaju neispunjavanja uvjeta postupa se po pravilima vezanim za rezervne dobitnike.

Dobitnici će biti obaviješteni putem poruke i web sajta: [www.ataco-bih.com](http://www.ataco-bih.com) i/ili [www.bingotuzla.ba](http://www.bingotuzla.ba) a moguće je da se isti dobitnici objave i na društvenim mrežama koje vodi Organizator i Bingo, i to nakon što Organizator napravi verifikaciju i finalne spiskove.

Dobitnici će biti kontaktirani i na broj telefona sa kojeg je poruka poslata. Korisnik broja ne mora biti i vlasnik telefona.

Organizator ne snosi odgovornost za bilo kakve probleme nastale tokom promotivnog perioda, a koji se odnose na tekstualne poruke i mobilne mreže sa kojih se poruke šalju te probleme koji su tako nastali, a nemaju veze sa voljom Organizatora.

**Kako preuzeti nagrade**

**Član 12**

Sve nagrade se preuzimaju na način da za preuzimanje navedenih nagrada potrebno je dostaviti osobne podatke (ime i prezime, adresa, grad i jedinstveni matični broj (ako je taj podatak potreban zbog plaćanja poreza na dohodak)) putem e-mail adrese korisnicka.podrska@smsvision.ba ili drugog kontakta, ali u prethodnom dogovoru sa Organizatorom. Navedeni podaci su organizatoru potrebni radi identificiranja dobitnika, objave dobitnika i reguliranja poreznih obveza kod nadležnih organa (jedinstveni matični broj). Dobitnici će preuzeti nagrade osvojene u nagradnoj igri najkasnije u roku od 30 dana od dana prijema pisane obavijesti o osvojenoj nagradi i to ako dostavi sve potrebne podatke koje traži organizator. Prilikom preuzimanja nagrade, dobitnik je dužan kuriru brze pošte dokazati svoj identitet te potpisati dokument o preuzimanju nagrade. Ukoliko je dobitnik maloljetnik nagrada će biti uručena roditelju/staratelju s kojim maloljetnik živi pri čemu je roditelj/staratelj dužan priložiti validnu dokumentaciju odnosno dokument kojim dokazuje status roditelja/staratelja. Ako se nagrada ne može isporučiti dobitniku, Organizator je dužan postupiti po Zakonu.

**POVJERLJIVOST**

**Član 13**

Organizator će preduzeti sve potrebne mjere predostrožnosti da osigura zaštitu osobnih podataka, zaštitu od gubitka, zloupotrebe, neovlaštenog razotkrivanja, izmjene i/ili distribucije u skladu sa Zakonom. Organizator preuzima odgovornost o zaštiti povjerljivosti osobnij podataka učesnika i dobitnika za vrijeme trajanja ove nagradne igre u skladu sa Zakonom o zaštiti osobnih podataka.

Radnjom sudjelovanja u ovoj nagradnoj igri, učesnici i dobitnici se izričito i jasno slažu da njihovi osobni podaci dostavljeni Organizatoru budu uneseni u Organizatorovu bazu podataka, u svrhu učestvovanja u ovoj nagradnoj igri i procesu izvlačenja dobitnika.

Organizator je osobne podatke dobitnika (ime, prezime i grad) dostaviti Bingo d.o.o. Tuzla radi objave dobitnika, dok te agenciji FIBULA navedene podatke dostaviti zbog iskorištavanja vouchera.

**Član 14**

Sudjelovanjem u ovoj nagradnoj igri, Učesnici daju saglasnost Organizatoru da broj telefona sa kojeg je poslana SMS poruka ostane spašen u bazi podataka Organizatora koji će se koristiti isključivo i samo u svrhu nagradne igre i marketinške svrhe. Organizator je dužan da na zahtjev korisnika izbriše broj iz baze bez dodatnih troškova.

**UČESNICI U NAGRADNOJ IGRI**

**Član 15**

Učesnici u ovoj nagradnoj igri ne mogu zahtijevati nagrade u većim količinama ili drugačije nagrade od onih koje su navedene u ovim Pravilima od strane Organizatora. Nagrade se ne mogu zamijeniti za gotovinu. Učestvovanjem u ovoj nagradnoj igri učesnici prihvaćaju ova Pravila.

**PUBLICITET**

**Član 16**

Učestvovanjem u ovoj nagradnoj igri učesnici su saglasni da se, ako postanu dobitnici neke od nagrada, njihovo ime, prezime i grad mogu od strane Organizatora objaviti i koristiti bez naknade u printanom, slikovnom, audio i video materijalu samo u svrhu nagradne igre.

**ODGOVORNOST**

 **Član 17**

Organizator preuzima odgovornost da pravovremeno i tačno informiše učesnika u nagradnoj igri o njegovim pravima i obavezama kod preuzimanja nagrada.

Odgovornost organizatora nagradne igre, ne prestaje u slučaju kada je dobitniku nagrada uručena, a realizaciju iste vrši drugo lice.

Sljedeća izuzeća i ograničenja odgovornosti primjenjuju se na odgovornost organizatora. Iste ne utječu na ostale zakonske odredbe. Odgovornost postoji samo za izravnu štetu izazvanu namjerno ili nepažnjom. Svaka odgovornost koja nadilazi naprijed navedeno isključena je. Odgovornost prema propisima o odgovornosti za proizvod ostaje nepromijenjena. U mjeri u kojoj je odgovornost organizatora isključena ili ograničena, isto će se primjenjivati ​​i na osobnu odgovornost zaposlenika, predstavnika i zamjenika zastupnika organizatora. Organizator nije odgovoran za ispravnost svih podataka, posebno ako su promijenjeni ili krivotvoreni tehničkim pogreškama, pogreškama u pisanju ili programu, gubicima u prijenosu, intervencijama trećih strana ili višom silom.

Organizator ne snosi odgovornost za bilo kakve probleme nastale tokom promotivnog perioda, a koji se odnose na mobilne mreže i korištenje web domene sa kojih se šalju podatci za nagradnu igru te probleme koji su tako nastali, a nemaju veze sa voljom Organizatora

**OBJAVA PRAVILA NAGRADNE IGRE I IMENA DOBITNIKA NAGRADA**

**Član 18**

Pravila nagradne igre bit će objavljena minimalno sedam dana prije održavanja nagradne igre u jednim dnevnim novinama dostupnim na teritoriju Federacije BiH, po dobivanju suglasnosti od strane Federalnog ministarstva financija, te na web stranici Organizatora i Bingo.

**POREZI**

**Član 19**

Porez na dohodak obračunat će se u skladu sa Zakonom o porezu na dohodak FBiH.

**U SLUČAJU SPORA**

**Član 20**

Sve žalbe, prigovore i reklamacije rješava organizator nagradne igre. U slučaju opravdanih pritužbi, organizator se obavezuje da će ih otkloniti u najkraćem mogućem roku i obavijestiti učesnika.

Svi eventualni sporovi između Organizatora i učesnika u nagradnoj igri će se rješavati sporazumno, a u slučaju da se nastali spor ne može riješiti na ovaj način biti će nadležan je Općinski sud u Mostaru.

**MOGUĆNOST PREKIDA NAGRADNE IGRE**

**Član 21**

Nagradna igra se može prekinuti jedino u slučaju više sile ili u slučaju koji ne zavisi od volje Organizatora, a opoziv nagradne igre se objavljuje u istim dnevnim novinama u kojima je nagradna igra objavljena, uz prethodnu saglasnost Federalnog ministarstva finansija.

**Za ATACO d.o.o. Mostar**

**Miro Musa**

**Direktor**

**\_\_\_\_\_\_\_**